คือหนูมีอะไรกับแฟนวันที่ 28 30 1 ก.ค. ใส่ถุง แฟนเช็คว่าไม่รั่ว แต่ประจำเดือนหนูไม่มาวันนี้วันที่ 15 แล้วค่ะ มีตกขาว เวียนหัวบ่อยเวลาลุก ท้องเสีย นอนคว่ำแล้วรู้สึกถึงชีพจรตรงบริเวณท้อง หนูไม่อยากกินยามั่วคะ ขอคำปรึกษาหน่อยค่ะ
สวัสดีค่ะ @การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @การใช้ถุงยางอนามัย หากใช้อย่างถูกต้อง โอกาสที่การคุมกำเนิดล้มเหลว จนเกิดการตั้งครรภ์ พบได้ประมาณร้อยละ 2 ค่ะ @ส่วนการตกขาวหากมีลักษณะขาวใส ไม่มีกลิ่น ถือว่าเป็นการตกขาวปกติ แต่หากตกขาวมีกลิ่นเหม็น สีเหลือง สีเทา ถือว่า เป็นตกขาวผิดปกติ ซึ่งสาเหตุอาจเกิดจากช่องคลอดอักเสบ หรืออาจเกิดจากมดลูกอักเสบค่ะ สาเหตุมักเกิดจากการติดเชื้อต่างๆ @กรณีของ แนะนำให้ทดสอบการตั้งครรภ์ดูก่อนนะคะ หากไม่ตั้งครรภ์ ให้รอประจำเดือนดูก่อนได้ค่ะ แต่หากขาดประจำเดือนต่อเนื่องกัน 2-3 เดือน ควรไปพบแพทย์เพื่อตรวจวินิจฉัยโรคอีกทีนะคะ